રખેવાળ ન્યુઝ, ડીસા : ઊંઝા ખાતે આગામી ૧૮ થી ૨૨ ડિસેમ્બર સુધી યોજાનાર  લક્ષચંડી મહાયજ્ઞ મહોત્સવ આડે હવે ગણતરીના દિવસો બાકી રહ્યા છે તેથી કડવા પાટીદારોમા માં ઉમિયાના દિવ્ય અવસરને વધાવવા દિન પ્રતિદિન ઉત્સાહ ચરમ સીમા વટાવી ગયો છે  છેલ્લા ઘણા દિવસોથી લક્ષચંડી મહાયજ્ઞને લઈ વિવિધ ધાર્મિક પ્રસન્ગો પણ  યોજાઇ રહ્યા છે જેમાં  "માનું તેંડુ"  કંકોત્રીના ઠેર ઠેર વધામણા,  જવારા યાત્રા , રાજકોટમાં ભવ્ય બાઇક રેલી, ભોજનશાળા  (અન્નપૂર્ણા ) માં ચુલ્હા ચારીની ભવ્ય શોભાયાત્રા  સહિતના ધાર્મિક પ્રસંગોની વણઝાર સર્જાઈ છે માં ઉમિયાનો  દિવ્ય અવસર  ઊંઝાના આંગણે આવ્યો છે ત્યારે તેના માટે ભવ્યાતીભવ્ય આયોજનો થઇ રહ્યા છે જેમાં અનેક રેકોર્ડ પણ સર્જાશે